CELEX: 32021R2205
Language: et
Date: 2021-12-13 00:00:00
Title: Komisjoni rakendusmäärus (EL) 2021/2205, 13. detsember 2021, millega muudetakse määrust (EÜ) nr 847/2006 teatavate tariifikvoodi 09.0706 alusel imporditavate Taist pärit kalatoodete ja -konservide koguse osas

14.12.2021   
               
               
                  ET
               
               
                  Euroopa Liidu Teataja
               
               
                  L 446/38
               
            
         KOMISJONI RAKENDUSMÄÄRUS (EL) 2021/2205,
         13. detsember 2021,
         millega muudetakse määrust (EÜ) nr 847/2006 teatavate tariifikvoodi 09.0706 alusel imporditavate Taist pärit kalatoodete ja -konservide koguse osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. veebruari 2006. aasta otsust 2006/324/EÜ mis käsitleb kirjavahetuse vormis lepingu sõlmimist Euroopa Ühenduse ja Tai Kuningriigi vahel vastavalt üldise tolli- ja kaubanduskokkuleppe (GATT) 1994 artikli XXIV lõikele 6 ja artiklile XXVIII seoses kontsessioonide muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendis nende Euroopa Liiduga ühinemise käigus, (1) eriti selle artiklit 2,
         ning arvestades järgmist:
         
                     (1)
                  
                  
                     Komisjoni määruses (EÜ) nr 847/2006 (2) on sätestatud teatavate kalatoodete või -konservide jaoks ette nähtud ühenduse tariifikvootide haldamine. Euroopa Liidu ja Tai Kuningriigi vahelises lepingus vastavalt üldise tolli- ja kaubanduskokkuleppe (GATT) 1994 artiklile XXVIII seoses kõigi ELi CLXXV loendis sisalduvate tariifikvootide kontsessioonide muutmisega Ühendkuningriigi Euroopa Liidust väljaastumise tõttu (3) on sätestatud teatavate liidu tariifikvootide kogus Taist imporditavate toodete koguse kohta. Leping jõustus 20. juulil 2021.
                  
               
                     (2)
                  
                  
                     Teatavate kalatoodete ja -konservide koguse kohta kõnealuses lepingus sätestatud teatavate liidu tariifikvootide kogus peaks kajastuma määruses (EÜ) nr 847/2006.
                  
               
                     (3)
                  
                  
                     Seepärast tuleks määrust (EÜ) nr 847/2006 vastavalt muuta.
                  
               
                     (4)
                  
                  
                     Kuna kõnealust lepingut on vaja kiiresti rakendada, peaks käesolev määrus jõustuma selle Euroopa Liidu Teatajas avaldamise päeval. Kuna käesoleva määrusega kehtestatud muudatusi kohaldatakse selle jõustumise päeval poolelioleva tariifikvoodi kehtivusaja suhtes, mis kestab selle jõustumise päeval, on vaja kehtestada üleminekusätted kõnealuseks ajavahemikuks.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 847/2006 muutmine
            Määrust (EÜ) nr 847/2006 muudetakse järgmiselt.
            
                        (1)
                     
                     
                        Artikli 1 lõige 2 asendatakse järgmisega:
                        
                           „2.   CN-koodi 1604 20 50 alla kuuluvate sardiinidest, pelamiididest, liikide Scomber scombrus ja Scomber japonicus makrellidest ning liigi Orcynopsis unicolor kaladest valmistatud kalatoodete või -konservide (välja arvatud tervena või tükkidena) impordiks liitu avatakse aastane tariifikvoot 1 054 tonni koos tollimaksuvabastusega.“
                        
                     
                  
                        (2)
                     
                     
                        Artikli 2 punkt 2 asendatakse järgmisega:
                        
                           „2.   artikli 1 lõikes 2 nimetatud 1 054tonnistest tariifikvootidest kohaldatakse 423 tonni järjekorranumbri 09.0706 all Taist pärit impordi suhtes ning ülejäänud osa – 631 tonni – kohaldatakse järjekorranumbri 09.0707 all muudest kolmandatest riikidest, v.a Ühendkuningriigist pärit impordi suhtes.“
                        
                     
                  
         
            Artikkel 2
            Üleminekusätted käimasolevaks tariifikvoodi kehtivusajaks
            
               1.   Käesoleva määruse jõustumise kuupäeval poolelioleva tariifikvoodi kehtivusaja lõpuni saadaolev kvoodimaht on käesoleva määrusega muudetud kvoodimahu ja enne käesoleva määruse jõustumise kuupäeva juba eraldatud kvoodimahu vahe.
            
            
               2.   Kui käesoleva määruse jõustumisel oli 13. detsembrini 2021 kohaldatav kvoot ammendatud, eraldatakse ettevõtjatele uus saadaolev kvoodimaht vabasse ringlusse lubamise tollideklaratsioonide aktsepteerimise kuupäevade kronoloogilise järjekorra alusel. Ettevõtjatele, kes importisid oma kaupu käimasoleva tariifikvoodi kehtivusaja jooksul, kuid enne käesoleva määruse jõustumist, ilma et nad oleksid saanud kasu tariifikvoodist, hüvitatakse nende taotlusel juba tasutud tollimaksu vahe ulatuses, mida tariifikvoodi järelejäänud osa võimaldab.
            
         
         
            Artikkel 3
            Jõustumine
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 120, 5.5.2006, lk 17.
         
            (2)  Komisjoni 8. juuni 2006. aasta määrus (EÜ) nr 847/2006, millega avatakse teatavate kalatoodete või -konservide impordiks ühenduse tariifikvoodid ja sätestatakse nende haldamine (ELT L 156, 9.6.2006, lk 8).
         
            (3)  ELT L 274, 30.7.2021, lk 57.